text:
Nyuma yaho ubuhanuzi bw’umuriro buvuga yuko Uwiteka azamanura umuriro ugatwika igihugu cy’uRwanda,ubu buhanuzi bukaba bwarahanuwe kuwa 16th Jan 2013,mbere yuko busohora hakaba hari hashize umwaka umwe n’igice.Abanyarwanda benshi byabateye ubwoba cyane,nde
Nyuma yaho ubuhanuzi bw’umuriro buvuga yuko Uwiteka azamanura umuriro ugatwika igihugu cy’uRwanda,ubu buhanuzi bukaba bwarahanuwe kuwa 16th Jan 2013,mbere yuko busohora hakaba hari hashize umwaka umwe n’igice.Abanyarwanda benshi byabateye ubwoba cyane,ndetse bamwe mubatavuga rumwe n’ubutegetsi bw’ikigali bagize ubwoba bwinshi aho bahise babona ko,ibyahanuwe n’Uwiteka bigiye gusohora.
N’ubwo byagenze gutyo ntibyabujujije bamwe mu banyarwanda bo mu bwoko bw’Abarepubulike bakomoka mu muryango w’Abahutu,kuba barababajwe nubwo buhanuzi,ibi bigaragazwa n’inyandiko yo mu bwoko bwa e-mail bandikiye umuhanuzi Majeshi Leon hamwe n’ ikinyaakuru inyangenewss.com .
Muri iyi nyandiko baragira bati,Majeshi Leon tukwemera nk’umuhanuzi ariko har’ibyo wahanuye ugashyiramo amaranga mutima kuko abatutsi ubahanurira neza naho abahutu ukabigirizaho nkana,aho ugira uti nta repubulika izasubira ku ngoma kandi yarazanywe na rubanda nyamwinshi.
Ugashaka kugaragaza yuko ingoma ya cyami ariyabatutsi!Ariko mu byukuri iyo witegereje neza uasanga ibi birego ndetse birimo n’iterabwoba kumuhanuzi,nta shingiro bifite,ahubwo bias nakababaro abarepubulike bafite kagaragaza ko ibyo bari biringiye batakibibonye!.
Ariko bene data mu kwiye kumenya ibi;Imana ijya kuvuga iby’ubwami,nta munyarwanda wabigizemo uruhare,kandi ubu buhanuzi s’umuhanuzi Majeshi Leon wenyine wabihanuye kuko hari nabandi benshi cyane babibahanuye ndetse nabapfumu barabiraguye!.
Burya iby’Imana na satani arabyemera kuko ntamahitamo afite ngo abashe kubihakana,niba rero ibyo Imana yavuze bitangiye kurabya bigaragaza umusaruro ntabwo umuhanuzi yabizira cyangwa ngo abanyamakuru b’inyangenewss ngo babiryozwe ngo ni uko banditse ubuhanuzi bakabushyira kurubuga rw’inyangenewss nkaho byaba ar’icyaha.
Twemeranye yuko ibyo Imana yavuze no gusohoza ibizasohoza,kandi se ,niba mwemera Imana mukaba mushaka ubushake bwayo,niki gituma mwifuza yuko Imana isohoza ibijyanye nititekerereze yanyu?se ntimubona yuko mwaba mwihinduye abanzi b’Uwiteka ?kuko kubyemera cyangwa kubihakana ntibituma bitazasohora.
Mureke rro kwihyiraho umuvumo murwanya Imana na bantu bayo,nimwemere ubushake bwayo,kuko ntayandi mahitamo mufite kandi erega iyo Imana ibatekerezaho nibyiza ntabwo ar’ibibi.


c: text/html

text:
Ese gutanga impano ni ngombwa?
Gutanga impano biba byiza ariko kandi igishimisha cyane ni ukuyihabwa. Mu buzima bwacu bwa buri munsi tujya tugira igihe twumva ari ngombwa gutanga impano nko mu makwe cyangwa mu bindi birori bitandukanye ariko biba byiza gutaha impano umuntu wese ugufitiye akamaro mubuzima bwawe hano turababwira abantu b’ingenzi ushobora guha impano ntibazabyibagirwe kabone niyo wowe waba warabyibagiwe.
1. umukunzi wawe cg uwo mwashakanye
2. umubyeyi wawe
4. umwana wawe
3. umuvandimwe wawe
4. inshuti zawe
hano ushobora kwibaza ati se nazibaha ryari? habaye iki? cg nabivamo?
biroroshye cyane, guha impano umuntu singombwa kumuha impano ihenze.
akantu gato gusa gashobora gushimisha uwo ukunda icyangombwa nukubitekereza no kuba wamutekereje. uhawe impano biramushimisha kabona niyo yaba akwanga ahoho ahita yigarura ahari urwango hakajya urukundo.
hano turakugira inama ya zimwe mu mpano watanga:
1. indabo: Ururabo ni kimwe mu bimenyetso by’urukundo, iyo uhaye umuntu ururabo bituma akwitaho cyane atekereza impamvu umuhaye akantu keza nk’ako cyane cyane gafite ibara asanzwe akunda akaba ari nayo impamvu ugomba guhitamo ibara uzi ko akunda.Ibi bizatuma igihe cyose arubonye agutekereza.
2.ishusho cg umutako: gutanga impano y’ishusho cg umutako bituma uwo uyihaye akomeza ayikwibukira kd akumva ko uhora umutekereza mubuzima bwawe.
3. Kumuha akantu ko kwambara: iyo uhaye(abo twavuze haruguru) akantu gato ashobora kwambara nk’urugero ukamugurira udukomo,isaha,impeta, agakufi cyangwa akandi kantu ubona keza kandi akunda;ibi nabyo bimufasha kumva uri hafi ye kuko iyo agiye kwambara ka kantu yumva ari nkaho yaba ari wowe muri kumwe.
izi tubabwiye ni nkeye kuko hari ubwoko bwinshi bw’impano waha uwo watekereje. umuco wo gutanga impano ni mwiza kuko utuma urushaho kubana nabantu bose neza kandi bakakwishira bakanagushima ko ugira umuco mwiza.
’’Aha twabibutsako, Murukali tubafitiye service zitandukanye harimo niyo kubategurira impano igihe wifuje kuyitanga tukaba twanayikugereza kuwo wifuza kuyiha igihe bibaye ngombwa urugero nk’indabo,...
Kubifuza ibindi bisobanuro mwaduhamagara kuri telephone 0788525816 cg mukadusanga aho dukorera munyubako y’isoko rya Nyarugenge B2-88

robotstxt: allowed

filter: keep


text:
Abantu 12 mu 3750 nibo batsinze amarushanwa yo kwandika
Abantu 12, biganjemo abanyeshuri, batsinze amarushanwa yo kwandika yateguwe n’umushinga “Andika Rwanda” bahawe ibihembo birimo mudasobwa.
Ayo marushanwa yateguwe mu kwezi kwahariwe guteza imbere umuco wo gusoma, kwashorejwe ku wa kane tariki 29 Nzeli 2016 mu karere ka Kamonyi. Abatsinze bahembwe ibindi birimo ibikoresho by’ishuri nk’amakaye, amakaramu n’ibitabo.
Abo 12 batsinze nibo basanze bafite imyandi myiza irimo amasomo, ashobora kwifashishwa mu mashuri. Mu batsinze harimo abiga mu mashuri abanza bane.
Ayo marushanwa yo kwandika yari yitabiriwe n’abantu babarirwa mu 3750 baturuka mu Rwanda hose.
Abatinze bishimira intambwe bagejejweho n’impano y’ubuhanzi bafite, bagahamya ko bagiye kugira umuhate mu gusoma no kwandika; nkuko Imanishimwe Naome wo mu Karere ka Kamonyi, wiga mu mwaka wa gatatu w’amashuri abanza, abisobanura.
Agira ati “Nishimiye ibihembo nahawe, ngiye kongera ubumenyi ku buryo n’ubutaha, nzongera nkandika”
Mugenzi we witwa Tuyishime Philemon wiga ku rwunge rw’amashuru rwa Murama, mu karere ka Nyabihu, atsinze aya marushanwa ku nshuro ya kabiri. Avuga ko mu bigo by’amashuri haba ibitabo byo gusoma ariko abanyeshuri babyitabira ari bake ariko ngo agiye guharanira kubishishikariza abandi.
Aragira ati “ku bigo byinshi abanyeshuri ntibitabira guhimba kubera kutabyitaho. Nko mu kigo nigaho, nta muntu uhejwe mu isomero ariko abanyeshuri ntibabikora.”
Uko ari 12 batsinze bari bamaze iminsi ibiri banoza inyandiko zabo babifashijwemo n’inzu y’ubwanditsi “Mudacumura Publishing House”.
Umuyobozi wa w’Ikigo cy’u Rwanda cy’uburezi (REB), Gasana Janvier atangaza ko aya marushanwa agamije guhwitura abanyeshuri n’abarezi kwandika ibitekerezo bya bo kugira ngo byifashishwe mu myandiko yigishwa mu mashuri.
Agira ati “Niba uyu munsi dushobora gukoresha Abanyarwanda biga n’abatiga, muri rusange tukabona ibitabo byiza byanditse mu buryo bwa gihanga, ni ukuvuga ko bishoboka hari abantu bafite ubushobozi. Natwe nk’abantu bashinzwe uburezi twabikuyemo isomo.”
Matthew P. ROTH, wari uhagarariye Ambassade ya Amerika mu Rwanda yatangaje ko igihugu cyabo kizakomeza gushyigikira imishinga yo gusoma no kwandika kuko ihesha agaciro ururimi gakondo nk’umuco w’igihugu.
Ni ku nshuro ya gatatu “Andika Rwanda” ikoresheje amarushanwa. Imaze gusohora ibitabo 500 byo gusoma birimo inkuru n’imivugo y’Abanyarwanda. Ayo marushanwa aterwa inkunga na REB na USAID.


text:
Ibi byatumye Inyarwanda.com tunyarukira kuri G.S Shyogwe ngo turebe uko byifashe. Twageze mu kigo ku cyumweru tumarana umwanya utari muto n’abanyeshuri, duhereye mu materaniro ya RAJEPRA hanyuma tunaganira n’abanyeshuri batandukanye dushaka kumenya uko ubu byifashe mu bijyanye no kwidagadura ndetse no mu buzima bw’ikigo muri rusange.
Umukobwa w’igisabo ni we ugezweho muri G.S Shyogwe!
Abanyeshuri b’abasore twabashije kuganira twababajije uko umukobwa abasore barangarira cyangwa bakifuza kumutereta aba ameze. Ntiwapfa gutekereza ko aba bana bato baguha igisubizo nk’icyo twumvise! Uwo twaganiriye yagize ati “Hano umukobwa abasore bose bareba ni wa wundi twita ‘Igisabo!’”
Abakobwa nabo bagize icyo bavuga ku musore waba ugezweho, uwo ngo ni usenga ariko adakabya! Muri iri shuri kandi twasanze hari itsinda ry’ababyinnyi ryitwa AFRIKATA ribica bigacika. Ni abasore bafite inzozi zo kuba babyinira abahanzi nka Mico The Best, Urban Boys cyangwa undi wese uririmba Afro Beat kuko ngo ari yo bibandaho cyane babyina. Twabonanye n'aba basore ba AFRIKATA bambaye bidasanzwe by'abanyeshuri kuko mugenzi wabo wo muri iri tsinda yari yahawe isakaramentu ry'ugukomezwa abandi nabo bamwambariye.
Itsinda AFRIKATA rikunzwe muri G.S Shyogwe
Si aba gusa kuko harimo n’abaraperi, uwo twaganiriye yatubwiye ko afana Bull Dogg cyane. Tumubajije icyo yakwifuza kuganira na Bull Dogg bahuye yatubwiye ko yamubaza uburyo yandika indirimbo ze. Uyu mwana w’umuhungu wiga mu mwaka wa 3 w’amashuri yisumbuye kandi ngo abona ‘yakorana ikintu’ na Yong Grace.
Reba ikiganiro twagiranye n’abanyeshuri b’i Shyogwe batubwira uko imyidagaduro yifashe muri iki kigo:


text:
Uyu muhanda w’ibirometero bitandatu watangiye gukorwa mu Ugushyingo 2015, imirimo iza kurangira muri Nyakanga 2016.
Bamwe mu baturage bawukozeho baganiriye na IGIHE bavuga ko kuva barangiza imirimo yabo, hari amafaranga batahawe ndetse bakemeza byabagizeho ingaruka mu mibereho yabo.
Nyamutizi Felicien ati “Kugeza izi saha turi mu kirere ntabwo turabona amafaranga yose. Ku munsi twakoreraga igihumbi, bandimo ibihumbi 32. Aya mafaranga nari nyategerejeho imbuto, ubu twagwatirije amasinde tuyaha abantu bafite amafaranga nibo bateye imyaka. ”
Bizimana Gérase atangaza ko bahembwe igice cy’umushahara ariko ayasigaye ntibarayahabwa.
Yagize ati “Twakoze muri VUP, duca umuhanda w’ahantu kuva ku gasantere ka Gahuhwezi kugera Gishugi. Dukora imibyizi 64, aduhemba igice, Gitifu w’Umurenge yanga kuduhemba andi, atubwira ko azayaduha ikindi gihe. Bamfitiye ibihumbi 32. Nabuze ayo kugura mituweli kandi n’inzara imeze nabi.”
Aba baturage bavuga ko nyuma y’uko ikibazo cyabo cyirengagijwe n’ubuyobozi bw’Umurenge basaba ubw’Akarere ko bwagikurikirana.
Umuyobozi w’Akarere Wungirije Ushinzwe Imibereho myiza y’abaturage, Mukamana Claudette, avuga bohereje ayo mafaranga ariko ubuyobozi bw’Umurenge na Sacco bukagira uburangare.
Ati “Twabishyuye mu kwezi kwa Gatandatu, umurenge na Sacco bararangara ntibabaha amafaranga yabo, ubu tuvugana tumenye ko icyo kibazo kiriho, bagiye kubishyura. Turabibaza kuko urumva amafaranga twatanze mu kwezi kwa gatandatu bakaba batarishyurwa.”
Ni kenshi humvikanye amajwi y’abavuga ko hari amafaranga ya Leta anyerezwa muri gahunda zigenerwa abatishoboye nka VUP, akajya mu maboko ya bamwe mu bayobozi. Ibi bavuga ko bidindiza iterambere ryabo kuko Leta ishyiraho izi gahunda igamije kubakura mu bukene.


text:
Nyuma y’aho bamwe mu baturage batuye Umurenge wa Manyagiro mu karere ka Gicumbi batangarije ko babangamiwe n’ibura ry’amazi, ubuyobozi bw’aka karere bwo buratangaza ko ibi bavuga atari ukuri.
Umwe mu baturage utuye i Manyagiro yatangarije IGIHE ko bafite ikibazo cy’amazi, aho avuga ko hari umushinga umaze imyaka irenga icumi waraje kubaha amazi ariko kugeza ubu amaso akaba yaraheze mu kirere.
Yakomeje avuga ko iki kibazo cyabo atari icya vuba, kuko ngo mu mwaka wa 1983, na bwo haje Rwiyemezamirimo witwaga Nkezabera wari watsindiye kubaha amazi, ariko ntibikorwe, bityo akavuga ko n’ubu ikibazo kiracyakomeje.
Ibi byatumye IGIHE dushaka kumenya neza uko iki kibazo gihagaze, Umuyobozi w’akarere ka Gicumbi Alexandre Mvuyekure avuga ko iki kibazo kimaze gukemuka kuko ngo ubuyobozi bwagerageje guhangana na cyo.
Mvuyekure yavuze ko umuyoboro wa Manyagiro wari umaze igihe udakora, yongeraho ko kubera imiterere y’aka gace, bituma abatuye uwo murenge bigorana kubagezaho amazi kuko bafite umuyoboro uri hasi mu kabande kandi abaturage batuye mu mpinga y’umusozi, bityo bigatuma hakoreshwa imashini ziyazamura akenshi ngo usanga bitaramba.
Yakomeje agira ati “Mu mwaka ushize, iyi gahunda yo kuzana amazi twayeguriye Rwiyemezamirimo, bityo ubu hari moteri 2 zizana amazi muri Manyagiro.”
Gusa yavuze ko ikibazo cy’amazi kigaragara no murenge wa Cyumba, kubera ko bafite imiyoboro ishaje, ariko avuga ko ubuyobozi bw’akarere bwasabye abashinzwe amazi kureba uko ayo matiyo yasimbuzwa andi mashya.
Akarere ka Gicumbi kari ku kigero cyo hasi mu kugira amazi meza kuko ubu bari ku kigero cya 59%, ari na byo byatumye ubuyobozi bw’aka karere butangariza IGIHE ko bwashyize ingufu nyinshi mu gukora imiyoboro yari yarangiritse ku buryo buvuga ko mu mpera z’uyu mwaka wa 2013, ngo bazaba bageze ku kigero cya 75% ariko bisaba ingufu nyinshi.
Ifoto: Mvuyekure Alexandre, Umuyobozi w’Akarere ka Gicumbi. Ifoto yavuye kuri Internet


text:
Umuraperi ukiri muto Babou, arakangurira abana bagenzi be kwihesha agaciro bakagahesha n’igihugu cyababyaye babicishije mu gukoresha no kubyaza umusaruro impano bafite.
Ubwo IGIHE yaganiraga na Babou yavuze ko kugira ngo abana bato bateze imbere igihugu bakwiye kumenya impano zabo, bakazerekana, kandi n’ababyeyi ntibababangamire kugira ngo izo mpano Imana yabahaye ntizipfe ubusa ahubwo zikoreshwe mu guteza imbere igihugu.
Yagize ati ”Agaciro ni ukwiyubaha, no gukora ikintu ugahabwa ishema n’uko ari wowe ugikoze, ukigirira icyizere, wakora ikintu ukavuga uti iki kintu ni njyewe ugikoze, ukumva ushimishijwe n’uko ari wowe wagikoze.”
By’umwihariko ariko uyu muraperi yadutangarije ko aho yiga mu mwaka wa Gatanu w’amashuri abanza na we yatanze umusanzu mu kigega Agaciro w’amafaranga y’u Rwanda magana atanu (Rwf500) kimwe n’abandi banyeshuri bigana.


text:
Abunzi 175 bo mu karere ka Huye bahawe amagare mu rwego rwo kubafasha mu murimo bakora wo kunga abanyarwanda binyuze mu gucyemura amakimbirane yaho batuye .
Amagare ijana na mirongo irindwi n’atanu (175) yahawe abunzi bo mu karere ka Huye. Abunzi bahawe aya magare bavuga ko aje kuborohereza ingendo bakoraga rimwe na rimwe bakazikora n’amaguru igihe babaga badafite ubushobozi bwo gutega ibinyabiziga.
Umuyobozi w’ungirije ushinzwe iterambere ry’ubukungu mu karere ka Huye Mutwarasibo Cyprien avuga ko aya magare bayahawe mu rwego kuborohereza kugera aho bakorera akazi kabo, akabasaba kurushaho kugakorana inararibonye.
Abunzi bahawe amagare ni abagize komite y’abantu barindwi (7) ku rwego rwa buri murenge uko ari cumi n’ine (14) igize akarere ka Huye ndetse n’uhagarariye buri komite y’abunzi ku rwego rw’akagari.


text:
Ludwig Feuerbach
Ludwig Feuerbach cyangwe Ludwig Andreas Feuerbach (28 Nyakanga 1804 - 13 Nzeli 1872), niwe wa mbere wagize igitekerezo cy’uko mu bintu byose byigwa na Filozofi, umuntu ariwe wa mbere kuko ariwe mukuru w’ibintu byose bigize kamere (nature). Yaneguye cyane igitekerezo cya Hegel cya Absolute Ideal , yerekana ko Absolute Ideal ya Hegel ari ubwenge bw’umuntu Hegel yatandukanyije na nyirabwo, abuhindura akantu gafite ubuzima gatozi, ngo maze karangije kihinduramo isi. Yagaragaje kandi ko igitekerezo gishingiye kuri matter kandi ko kitahinduka hatariho matter. Ludwig yari materialist. Yemeje kandi ko umuntu ari we urema Imana, Imana itarema umuntu. Kuri we ngo iyo umuntu ananiwe kumenya, gusobanura, gukora no gutunganya ibyo yagombaga, yihangira ikindi kintu aturizamo, agashyira mu maboko ibyo byose byamunaniye, bityo akiha Morale ko icyo yahanze (Imana) ari cyo kizabitunganya mu gihe gikwiye.


text:
Polisi yamutabaye abaturage bashaka kumutera amabuye bamwita umucuraguzi
Polisi y’igihugu ikorera muri Rubavu yatabaye umugore abaturage b’akagari ka Mbugangari bashaka gutera amabuye bamushinja kuba umucuraguzi.
Saa kumi n’ebyiri za mu gitondo tariki ya 04 Ukwakira 2016, abaturage babarirwa muri 300 babyukiye ku buyobozi bw’Akagari ka Mbugangari, umurenge wa Gisenyi, bashaka kureba uwo mugore w’imyaka 34 bashinja ubucuraguzi.
Abaturage bahagaze imbere y’ibiro by’ako kagari, barasakuza, bashaka kureba uwo mugore. Byagaragaraga ko barakaye kuburyo iyo baramuka babonye uwo mugore amaso ku maso bari kumugirira nabi.
Polisi ikorera mu Karere ka Rubavu yahise itabara, ibwira abaturage ko uwo bita umurozi ucuragura, arwaye mu mutwe.
Umuvugizi wa Polisi mu Ntara y’Iburengerazuba, IP Theobar Kanamugire yabwiye Kigali Today ko uwo mugore, abaturage bita umurozi bamujyanye kwa muganga kugira ngo bakurikirane ubuzima bwe.
Uwo mugore, abaturage bita umucuraguzi, yafashwe n’inzego z’umutekano mu masaha y’ijoro mu mudugudu wa Gasutamo, asimbuka ingo z’abaturage ari kumwe n’imbwa nyinshi zimoka.
Umuyobozi w’umudugudu wa Gasutamo, Rwagasore Faustin ahakana kuba uwo mugore yafatanywe ibice by’imibiri y’abantu nkuko abaturage babivugaga.
“Saa munani z’ijoro nibwo twahamagawe n’umuturage atubwira ko hari umuntu uri kubasimbukira ibipangu kandi ari kumwe n’imbwa zarimo zimoka. Abashinzwe umutekano bahise bahagera baramufata bamuzana ku kagari.”
Akomeza avuga ko bafata uwo mugore yababwiye ko avuye mu irimbi rya Karundo, avuye ikuzimu.
“Twamufashe avuga ko avuye mu irimbi rya Karundo. Kubera amagambo menshi twahisemo kumuzana ku kagari kugira ngo acungirwe umutekano kuko yikuragamo imyenda avuga ko Imana itwika aho afungiwe.”
Dukurikire ukanda kuri Like
Ibitekerezo ( 16 )
Ngo yasimbukanaga n’imbwa zimoka? nonese afite imbwa yatoje? cg nizo mur’urwo rugo? nonese zobazibonye?cg n’imyuka mibi akorana nayo yavugaga nk’imbwa? ntibisobanutse! Imana itabare isi yanone
Uwomugore naramubonye ariko atarukakubi nabamufashe sinzi ukobabigenje
Uwogore.Nibamusengere,imyuka Imuriwo mibi Bayirukane Mwizinarya Yesu
yewe abantu nkabo barihose kwisi ahubwo ni ugusenga
AHAAAA,ISI YAMEZE AMENYO.MUSENGE KUKO IKIBAZO CYABAROZI KIRIHOSE.
Uwo mugore nuwo gusengerwa nahubundi ashobora kuba akorana nimyuka mibi yasatani.
Nuwo gusengerwa, ubundi akigishwa, indangagaciro zumunyarwanda, cyane igitsina gore, ninshingano zaburi wese, naho uwiha kwihanira, igitabo cyamategeko kiramutegereje, kimuryoze ibyo yakoze
musuzume neza umuzimu we utabakurikirana cg niba yarahawe Akazi mu irimbi! tubimenye nicyo ashinzwe babitubwire?
Ikibazo cyo aragifite, cyaba gishingiye ku myuka mibi cyangwa ikindi icyo ari cyo cyose.Kugitahura no kureba uko yafashwa ni byo bikenewe.
Kwihanira byo ntibyemewe mu Rwanda.
ntanduru ivugira ubusa .arasimbuka amazu imba zimoka .avuye mu irimbi ngo Imana Ieratwika aho afungiye .!!bamupime nibasanga ari muzima zgirwe inama zimwubaka kuko guhinduka birashoboka.
felicitation kuri police y,urwanda mugukiza uwo mudamu kuko abo baturage bashakaga kumutera amabuye ntanumwe ufite ubushobozi bwo kwihanira ,amategeko arahari kandi ikindi kerenzeho nuko yari imbere yubuyobozi .
Imana Irashoboyentanarimwe izihanganira "Umunyabwaha"


text:
Umuhanzikazi ururimba indirimbo zihimbaza Imana Aline Gahongayire yavuze ko umunsi wa mbere ahura n’umuhanzi PFLA waranzwe n’amarangamutima menshi ku buryo uyu musore yanyuzagamo akarira bitewe n’ibyo yavugaga.
Kuva PFLA yava muri gereza mu mpera z’umwaka ushize wa 2017, yashyize hanze indirimbo ya mbere yise ‘Mama Mwiza’, aho yafatanyije n’umuhanzikazi Aline Gahongayire umenyerewe mu ndirimbo zo kuramya no guhimbaza Imana.
Ni indirimbo PFLA yakoze mu rwego rwo gusaba imbabazi umubyeyi we kubwo kumubabaza ubwo yishoraga mu biyobyabwenge ndetse akanafungwa umwaka umwe, ariko ntamutererane ahubwo akamuba hafi cyane.
Ubwo byamenyekanaga ko PLFA ari gukorana indirimbo na Aline Gahongayire abantu benshi baratunguwe cyane bibaza uburyo umukozi w’Imana akorana n’umuntu witwa ko adakijijwe by’umwihariko PFLA uzwiho kuririmba indirimbo zirimo imvugo zikomeye.
Mu kiganiro bagiranye na Magic FM, PFLA yavuze ko yatangiye gutekereza kwiyegereza Aline Gahongayire akiri muri gereza, kuko yari asanzwe amukunda, kandi ko yabonaga hari icyo yamufasha mu guhinduka.
Yagize ati “ nkiva muri gereza ari mu bantu bambere nashatse nomera zabo ndabahamagara. Nanamuhamagara narambwiye nti ‘ni iby’agaciro byonyine kuba nabonye na nomero zawe. Kuko numvaga ko bitanashoboka kuko ni umuntu nanjye nubaha cyane w’icyitegererezo... natashye numva hari ahandi nshaka kujya, numva hari ikindi cyerekezo nshaka kujyamo, ni ibintu nabanje gutekerezaho nkiri muri gereza.”
PFLA yavuze ko kumenyana na Aline Gahongayire yaje abyitezemo kubibonamo inyungu nyinshi zirenze n’iz’umuziki.
Aline Gahongayire we yavuze ko akimara guhamagarwa na PFLA byamutunguye cyane dore ko batari baziranye n’ubwo yari amuzi, ariko na none biramushimisha kuko ari umurimo Imana yari umuhaye.
Yagize ati “ naratunguwe, kuko PFLA ntabwo nari muzi, ariko naramwumvaga, ampamagaye rero, numva ni umuntu wicisha bugufi,amaze kumpamagara kuri njyewe ntabwo nabifashe nk’ibintu bisanzwe, ahubwo naravuze ngo Mana urakoze ku kazi keza umpaye. Niba umuntu ashobora kukubwira ati hari ibya ngoye mu buzima bwanjye, ndicuza ariko nkeye ubufasha bwawe, kuri njyewe nabifashe nk’umuntu Imana ingabiye cyangwa se ishyize mu buzima bwanjye.”
Gahongayire yongeyeho ko umunsi wa mbere ahura na PFLA uyu musore yari yicishije bugufi, afite amarangamutima menshi, ku buryo yanyuzagamo akarira ubwo baba bari kuganira, yiyemeza kumufasha bitewe n’ubutumwa yashakaga gutanga.
Yagize ati “ ...ku munsi wa mbere duhuye mbona ni umuntu wicisha bugufi, yavuga ibintu byinshi ukabona ararize, ndavuga nti ‘yooo’! ibi ni byiza kandi ubutumwa yari azanye bwari ubutumwa nka njye nk’umuntu w’umubyeyi, bwari ubutumwa bw’abantu benshi cyane. Bwari ubutumwa buvuga buti hariya hantu mvuye muri gereza, ndumva umuntu wa mbere nshaka gusaba imbabazi usibye Imana yo mwijuru ni mama wambyaye numva y’uko ari ikintu cyiza ngomba kumufashamo.”
N’ubwo iyi ndirimbo PLFA yayituye umubyeyi we ntabwo yigeze amubwira ko ari kuyikora ngo yashakaga kumutungura, akamushimira uburyo yamwitayeho kandi yaramukosereje n’ubwo yari yaramaze kumusaba imbabazi agifunze nawe akazimuha.
PFLA yavuze ko ubu agiye kongera gukora umuziki utandukanye n’uwo yakoraga akirinda guterana amagambo, dore ko byari byaratumye adatera imbere ku rwego rugaragara.


text:
Mu gitondo cyo kuri uyu wa Gatandatu taliki ya 10, Abadiventisiti b’Umunsi wa karindwi bakorera amateraniro yabo mu rusengero rw’Abadivantisite ruherereye i Nyamirambo hafi yo kuri Club Rafiki mu karere ka Nyarugenge babaye nk’abakubiswe n’inkuba nyuma yo kujya gukora amasengesho yo ku munsi w’isabato basanga ingufuri yumanye n’umuryango bakwiragira imishwaro bashakisha aho bateranira.
Uru rusengero rw’Abadiventisiti rwafunzwe ku wa Gatanu, tariki ya 9 Werurwe 2018, nyuma(...)
Mu gitondo cyo kuri uyu wa Gatandatu taliki ya 10, Abadiventisiti b’Umunsi wa karindwi bakorera amateraniro yabo mu rusengero rw’Abadivantisite ruherereye i Nyamirambo hafi yo kuri Club Rafiki mu karere ka Nyarugenge babaye nk’abakubiswe n’inkuba nyuma yo kujya gukora amasengesho yo ku munsi w’isabato basanga ingufuri yumanye n’umuryango bakwiragira imishwaro bashakisha aho bateranira.
Uru rusengero rw’Abadiventisiti rwafunzwe ku wa Gatanu, tariki ya 9 Werurwe 2018, nyuma y’ubugenzuzi bwakozwe n’Umurenge wa Nyamirambo nk’uko bigaragara ku itangazo ubuyobozi bw’uwo murenge bwasohoye .
Mu biri kwitabwaho mbere yo gufata gahunda yogufunga urusengero uru n’uru,ni uko ubugenzuzi buri kwita kuri ibi:imiterere y’insengero, niba aho zikorera hemewe hatagenewe inzu zo guturwamo ngo zibe za sakuriza abaturage, kuba zitazengurukijwe shitingi cyangwa amabati ku nkuta,kuba zifite ubwiherero buhagije, zifite parking y’imodoka ikwiye, kuba byibuze urusengero ruri ku buso bwa hegitari, kuba insengero zifite uburyo bwo gufata amazi ava ku bisenge,ikiyongereyeho kandi idini cyangwa se itorero rihasengera cyangwa rihateranira rikaba rifite icyangombwa kiriha uburenganzira bwo gukora.
Gusa nyuma y’uko uru rusengero rufunzwe, Umunyamakuru yageze aho ruhereye mu gitondo cyo kuri uyu wa Gatandatu(Ku isabato) asanga hari abayoboke babuze aho bizihiriza umunsi w’isabato.
Uyu munsi w’Isabato uhabwa agaciro gakomeye muri iri torero bitewe n’uko abayoboke baryo bawemera cyane ku buryo nta kintu na kimwe cyerekeranye n’umurimo bashobora kuwukoraho ahubwo uba ari umunsi w’ikiruhuko no gusenga gusa.
Nta byo kurya indimi bamwe batangarije umunyamakuru ko bibatunguwe kuba basanze urusengero rwabo rwashyizweho ingufuri.
Umwe muri bo yagize ati “Birababaje cyane kubona urusengero nk’uru rufungwa kubera ibibazo by’ubuziranenge hanyuma ngo tujye gusengera mu Rugunga. Abayoboke benshi baba bibaza ikiba cyabuze kugira ngo bigere aho urusengero rufungwa.”
Undi witwa Shyirambere Viateur yagize ati “Nanjye byantunguye gusanga rufunze ariko nta gikuba cyacitse kuko nibamara kuzuza ibyo basabwe tuzongera tuhasengere.”
Ifungwa ry’uru rusengero rukomeye rw’Abadiventisiti rije nyuma y’uko hafunzwe urundi rukomeye rwa ADEPR Nyarugenge ndetse kandi mu Mujyi wa Kigali hamaze gufungwa izirenga 714 zirimo 156 muri 352 z’abadive mu Karere ka Kicukiro, muri Gasabo hafunzwe 355 muri 699 naho muri Nyarugenge hafunzwe 203 muri 300.
Iki gikorwa cyo gufunga insengero zitujuje ibisabwa cyageze no mu turere twose tugize igihugu.
Shyirambere Viateur nawe yatunguwe ni bibabye uyu munsi
Aba bayoboke batangiye kubunza imitima bashaka aho bajya guteranira
Aba bahise bayoborwa kwizihiriza isabato mu Rugunga kuko niho hari hafi
Yanditswe na Chief Editor
Nibakuremo mu Rwanda ntabihanganjye sha bo bumvaga ko batakorwaho !hari nibindi bigiye gukorwaho peee abaturage bararana na matungo yewe hari abifashe nkumuco kndi utabakuramo yewe nabamwe mubayobozi bafite benewabo bararana na matungo naho byakomeye abaturage danje. erega buriya munsengero haberamo kata nyinshi nahadudiyi burya arahakorera da sinjyanumva babandi banga ubutegetsi bw’I kigari ibugande arinsengero biberayo nabakirisitu babo bacura imigambi yo guhungabanya umutekano warwo, nonese Leta y’Ikigali yakwizera izonsengero ite za!🤣munjye murebakuresha oohhhhhh ndabizi igitecyerezo cyange ntimugisohara kuko mbavuze, njyanandika byinshi ndimubisohore, ariko peee mutsinze igitego haduyiiii


text:
Mu kazi gatandukanye bakunda kubaza bati “Kuki twaguha akazi?”Iyo ubajijwe iki kibazo baba bashaka ko ubumvisha mu buryo budasubirwaho uko uri umuntu wari ukenewe muri ako kazi kabo. Kugira ngo rero ubashe gusubiza ibijyanye no gushaka kwabo ni ngombwa ko ubanza gushaka amakuru ku bijyanye n’akazi usaba ukamenya ibigakorerwamo n’aho katagendaga neza bityo mu ibazwa ukagaragaza neza ko uri igisubizo cya byose.
Lynn Taylor, umwanditsi w’ibitabo akaba n’impuguke mu bijyanye n’imirimo, yagaragaje uburyo wakwemeza abakubaza avuga ko bakubajije impamvu baguha akazi ko wasubiza, ati: “ Mukeneye umukozi ukora ibi n’ibi kandi ndabizeza ko uwo mukozi ari njye kuko mbifitiye ubushobozi mu buryo bwose kandi yaba ari amahitamo meza mukoze mwiteganyiriza ejo hazaza heza.”
Mbere y’uko witabira ikizamini cyo kubazwa uba ukwiye kubanza gufata akanya ukitekerezaho ukiga uburyo ugomba kwitwara. Uburyo bwiza ni ukubanza ugatekereza impamvu wumva ko uri umukozi urenze abandi bakenewe mu kazi ugiye gukora, ibi iyo wabashije kubishakira igisubizo wowe n’umutimanama wawe uba ushobora kwitwara neza mu kizamini cy’ibazwa.
Uburyo butanu bwagufasha gusubiza ikibazo kivuga ngo “kuki twaguha akazi”
1. Umva neza ibisabwa
Igihe wabwirwaga ibisabwa ku kazi wanditse usaba, jya ugerageza ukuremo amwe mu magambo y’ingenzi maze uyagendereho uyahuze n’umwirondoro wawe utanga uherekeza ibaruwa kuko bizagufasha igihe uzaba uri kubazwa impamvu bakwiye kuguha akazi. Ukubaza azahita akubita amaso kuri wa mwirondoro wawe maze abone ko ibyo akubaza wabishyize mu mwirondoro wawe kandi bifitanye isano n’ibikenewe. Ikindi kandi uba ugomba gutumbira ukubaza ntugaragaze ko ufite isoni kuko aba ashaka kureba niba ibyo wiyanditseho ubihagazeho.
2. Mu gihe usubiza jya wibanda ku ngingo nyamukuru gusa
Taylor agira inama abasaba akazi kugaragaza ishusho yabo mu bijyanye n’uburambe bagafiteho, nk’imyaka wamaze ukora akazi gasa n’ako uri gukoraho ikizamini, ibigo bihambaye wabayemo kandi bizwi n’imyanya wagiye ukoramo, ubumenyi wahungukiye, amahugurwa wakoze uri muri icyo kigo n’ibindi. Avuga kandi ko ubazwa adakwiye kwibagirwa no kuvuga uko yagiye azamurwa mu ntera akongererwa inshingano bigaragaza icyizere yagirirwaga.
Mu magambo make utarondogoye jya wibuka kubagaragariza ibyo wagezeho ubwo wakoraga akazi runaka warangije. Gendera ku bifatika ugaragaza neza ukuntu uburambe n’ubuhanga wifitemo bizagirira akamaro ikigo uri gusabamo akazi usanisha n’ibyo wagezeho aho uheruka gukora.
3.Garagaza ko uzaba uri nk’imari idahomba
Taylor avuga ko umukoresha wese aba ashaka kumva neza ukuntu umukozi mushya uje atazabarumbira ahubwo azaba umusemburo w’impinduka nziza n’iterambere ry’ikigo akorera. Aba ashaka kandi guca ukubiri n’ibihombo bya hato na hato mu kigo no kugira abakozi batanga umusaruro mu buryo butameze nko gucirira imbwa mu rugo kuko zo ntacyo ziba zinjiza ari ukuzitunga gusa. Aya ni amahirwe usaba akazi aba abonye kandi agomba kubyaza umusaruro akagaragaza impamvu bakwiye kukamuha. Aho bishoboka anemera ko azajya yitanga ku mutungo we bwite abikorera inyungu z’ikigo cyamuhaye akazi.
4. Garagaza ko ushimishijwe n’ako kazi
Taylor yavuze ko ari byiza gutanga ingingo nshimangirabusabe zidakakaye ahubwo ugomba koroshya imivugire ugaragaza ko ako kazi usanzwe unagakunda ndetse ko gasubiza ibyifuzo byawe. Uretse no kuba wumvise bashaka umukozi, ugaragaza uburyo wari usanzwe ushimishwa cyane no gukora ibisa n’ibiri muri ako kazi.
5. Jya urasa ku ntego uvuga ibikenewe byerekeranye n’ibyo ubazwa
Kuri iyi ngingo Taylor yavuze ko uba ugomba kwitonda ugakoresha amagambo abaze kandi yuje ubuhanga atarimo gukabya. Yemeza ko nubwo wabazwa ikibazo gikomeye wirinda kugira ubwoba ahubwo ugasubiza ugaragaza ko ibyo uvuga ubihagazeho.
Taylor atanga inama ko igihe wakoze imyitozo neza mbere yo kugera mu kizamini ndetse ukagaragaza ko wifitiye icyizere, bigufasha kugera ku byo umukoresha yateganyaga kubona ndetse binakugira umuntu w’akataraboneka uhabwa akazi mu buryo bunoze.


text:
Intandaro y’ubukene bwa nyuma y’ubukwe nuko mwabwirinda
Hari gihe umusore n’inkumi bakora ubukwe bamerewe neza buwi wese yifashije ariko bamara kuban aibintu bigahinduka bikasanga babarirwa mu bakene batifashije. Benshi baba barakomeje gukora akazi nkako bakoraga mbere, bagakomeza guhembw ankuko bisanzwe ariko ubukene bukanga bukabugariza ndetse banareba nabi bukaba ubw’igihe kirekire.
Kongererwa inshingano : akenshi inkumi cyangw ase umusore batarashyingirwa usanga buri wese yigenga ku mutungo we ku buryo hari ibyo abandi baba babazwa we akabyungukiramo. Urugero niba umukobwa cyangwa se umusore yabaga iwabo hari ibyo atabazwaga byinshi nko kwakira abashyitsi, ibyo guteka bya buri munsi,kwishyura amashanyarazi n’ibindi.
Kwirarira : uusore n’inkumi batararushinga usanga bamwe bagerageza kwigaragaza uko batari bigaragaza nk’abafite. Iyo umaze kubaka urugo rero hari ubwo uko kwirarira kutongera gushoboka. Bitewe no kwiyongera kw’inshingano usanga bimwe mwajyaga mukorerwa n’abandi noneho ari mwe mugomba kubyikorera byose.
Gucunga nabi umutungo : hari igihe umuntu amara gushaka ntamenye ko inshingano ziyongerey eagashaka gukomeza kubahao nkuko yabagaho mbere. Niho usanga akomeza kugura utuntu abonye twose atabanje gukora imibare ngo arebe ibikenewe cyane.
Bisaba ko mwese mufatanya mu micungire y’umutungo w’ ;urug kandi buri wese akagira uruhare mu guharanira ko wiyongera mwibuka ko mu gihe gito muzaba mwaguye umuryango. Iyo hiyongereyeho abana byo biba ibindi. Umwana akenera ibyo umuntu mukuru akenera hakagira n’ibyiyongeraho nyine nk’umwana. Akenshi rero umusore n’inkumi bagishyingirwa bireba mu bushobozi bwabo, bakabona bihaza mu byo bakenera, bakibagirwa ko mu gihe gito umuryango uzaguka
Kuba umwe mu bashakanye asahura urugo : Abenshi bajya bakora utuntu bita ko ari duto tutari kuri gahunda y’ibyihutirwa kandi ugasanga dutwara amafaranga. Aha twavuga nko gutanga amafaranga yo kureba imipira, kujya mu kabari, kwisokoresha, kugura imyenda n’utundi tuntu duto abashakanye baba batakoreye igenamigambi kandi dutwara amafaranga.
Gusesagura mu bukwe : kuri ubu usanga hari bamw ebadatinya gufata imyenda yo gukora ubukwe buhanitse ugasanga nyuma yo gushyingranywa bahangayikishijwe no kwishyura ya myenda bibaka byabana intandaro yo gutangir aurugo rubi rutarimo ubwumvikane. Si ngombwa gukora ubukwe busa n’ubwa kanaka mudahwanyije ubushobozi. Buri wese ku rugero rwe ashobora gukora ubukwe kandi bukaba bwiza.
Ibyishimo by’umunsi w’ubukwe ntibizanwa n’uko batanze amafaranga menshi mu myiteguro y’ubukwe ! Ntaho bihurira ! Ibyishimo bizanwa n’agaciro k’ isezerano baba bahanye, ikindi kandi kuba buri wese aba abonye umufasha bakwiranye nk’uko Bibiliya ibivuga, baba bagiye kubana igihe cyose, ubwabyo Bizana ibyishimo bigaragagarira buri wese, kandi burya ibyinshi biba biri mu mutima. Muba mugomba mwebwe ubwanyu kugira icyo mwizigamira kizabafasha guhita mwinjira mu iterambere ry’urugo no gukomeza urukundo mudahungabanyijwe n’ubukene.
Ubukene bwa nyuma y’ubukwe ndetse no kwishyura imyenda yafashwe mu myiteguro y’ubukwe bibangamira ibyishimo by’abageni mu minsi y’ubugeni. Hari n’igihe ubukene buhita bubokama iyo umwenda uzishyurwa igihe kirekire cyangwa ari munini. Benshi mu bamaze gukora ubukwe bavuga ko iyo babimenya bari gukoresha amafaranga make ashoboka ! Abanyarwanda bati : “iyo mbimenya yari ijambo, ni uko yaje nyuma.” Kuri iki gihe ubukwe bwiza, ubukwe bubera abantu ubuhamya ku buryo bagira isomo babwigiraho ni ubwakozwe mu bwiyoroshye no kudasesagura
Mu gihe mwitegura kubana mujye muzirikana ko hari impinduka zizaba nyuma y’uko mubanye zirimo n’ibijyanye no kuba inshingano zikenera amafaranga zizaba ziyongereye.
Ntimukabare nkaho muzabaho nkuko mwari musanzwe mubaho, ngo mwumve ko ubwo mwari mwifashije ariko ibintu bizakomeza kugenda. Gusa na none iyo ushishoje hakiri kare, ubwo bukene ntaho uhurira nabwo ahubwo mushobora no kubana umutungo wanyu ukiyongera kuko mushyize hamwe.
Gracieuse Uwadata


text:
Kubaka urugo n’inshingano zikomeye zigirwamo uruhare rukomeye na babiri mubarwubatse kugirango rushinge imizi, rube urugo rukomeye. Umugore niwe uza ku isongo mukubaka urugo dore ko bivugwa kandi bikemezwa na besnshi ko “umugore ko ariwe mutima w’urugo”
Umugore nka mutima w’urugo dore ibimenyetso bitanu bizagufasha ku kwereka ko umugore wawe cyangwa uwo mugiye kurushingana azavamo umugore mwiza wakubaka urugo rugakomera.
Muri rusange gukunda gusenga si bibi ariko iyo bikabize birasenya kubana n’umugore wirirwa mubyumba by’amasengesho akararayo , ntamwanya agira wo kuba murugo aba yagiye mumateraniro . Gusenga cyane kwe gutuma yumva adashishikariye cyane iby’urukundo. Kuri we urukundo ni inshingano.Nimubana witegure guhinduka nka we cyangwa amakimbirane.
Gusiba misa ni icyaha kitababarirwa, imvura yaba igwa muragenda. Mu nzu nta kindi, Niba uziko udasenga cyane nka we wikwimena umutwe uta umwanya ngo uramushaka ngo mubane.
2. Utanyurwa n’imibonano mpuzabitsina
Iyo bigitangira biba ari byiza. . Yifuza ko muryamana inshuro nyinshi ku munsi. Bene aba bakobwa hari abo usanga bakunda kwiha akabyizi kenshi n’umuntu umwe, n’abakunda uwo murimo iyo bawukoranye n’abantu barenze umwe.ariko niyo wagira gute uzasanga nyuma ubushake bwe utabushobora, Uko byagenda kose bombi nta n’umwe wowe ubwawe musore/mugabo wabasha. Byanze bikunze igihe udahari azaguca inyuma.
3. Ntajya akura mu mutwe
Hari umukobwa /umugore usanga ari mukuru ariko imyifatire ni nk’umwana. Gufata inshingano, ibyemezo na gahunda ntabwo ari ibintu bimureba, mu rukundo ntazi icyaricyo ni uku mujyana aho ushaka. Mu by’ukuri icyo uyu akeneye ni se wo kumurera si umugabo wo kumurongora. Gusa ni ‘abana beza’ kandi banezerwa, ariko niba ushaka kubaka koko uyu mureke abanze akure amenye icyo akeneye.
4. Niwe wifuza gutegeka
Uyu mukobwa akunda gutegeka ngo ibintu bigenda uko ashaka. Numuha amahirwe yo kwinjira mu buzima bwawe cyangwa murugo azaguhindura irobo (Robot) umukozi we. Umunsi wa mbere ni mupanga gusangira azakubwira ahantu heza mwahurira, nuzuyaza akubwire ati “Ahubwo hansange niho njye ubu ngeze”.
Uyu numugira umugore azaba umugabo kuko nibyo akunda, no kuburiri bizagenda uko yabiteganyije, bene aba bakobwa iyo wamushyize mu rugo ukanyuranya n’ugushaka kwe ntatinya no kugukora munsi y’amatwi.
5. Yirirwa mu birori
Hari abakobwa usanga iminsi yose yarayigize imwe imibyizi na wikendi (weekend) kuri we birasa. Usanga yirirwa mu masoko akomeye ashaka imyenda myiza ihenze yo gusohokana. Ugasanga iyo gusohokana ni myinshi kurusha iyo akorana. Uyu bigara ko akazi ko murugo atagakozwa, ntikaba kamureba. Akurikirana akambaro kagezweho, akunda cyane kuba agaragara ko acyeye, aho utbyiniro n’utubari dushya turi, hoteli byose niwe ubimenya mbere.
Niba koko ufite gahunda yo kubaka urwawe rugakomera ibi byagusha guhitamo uwo murwubakana. kubafite uyi mico nabo byaba byiza uhinduye ukamenya uko zubakwa niba ufite gahunda y’urugo ruzima.